<classify> UHAKIKI wa wabeba mizigo na waendesha mikokoteni zaidi ya 200 umeanza kufanyika katika soko kuu la Majengo jijini Dodoma ili kuwapatia vitambulisho na sare vitakavyowawezesha kutambuliwa na uongozi na wateja kama watendaji wa soko.Uhakiki huo unafanywa na uongozi wa soko, kamati ya ulinzi na usalama kwa kushirikiana na wafanyabishara umetokana na malalamiko kutoka kwa wateja kuhusiana na kupotelewa na mizigo wanayopewa na kuwabebea.Katibu wa soko hilo, Eliamani Mollel amesema kutolewa kwa vitambulisho hivyo itasaidia kuwatambua watendaji walio na uaminifu ili kurudisha imani kwa wateja wanaopata huduma ya bidhaa na wale wanaoleta mizigo ya jumla.Amesema sasa soko hilo limekuwa na kundi kubwa la vijana ambao wamekuwa wakifanya kazi ya kubeba mizigo, lakini hata hivyo kuna baadhi yao siyo waaminifu kwenye mizigo ya wateja.Aidha katibu huyo wa soko pia alitoa tahadhali kwa wateja wanaopata huduma mbalimbali kuwatumia wabeba mizigo na wasukuma mikokoteni wenye vitambulisho na waliovaa sare ili kuepukana na udanganyifu unaoweza kutokea kwa upande wao.Aidha kwa upande wao wabeba mizigo na wasukuma mikokoteni pia wameshauriwa kuvaa vitambulisho na sare kwenye maeneo yao ya kazi ili waweze kutambuliwa pindi wanapohitajika kutoa uhuduma ya ubebaji wa mizigo.Mmoja wa wabeba mizigo katika soko hilo Shukrani Chiute alisema vitambulisho na sare vitasaidia wafanye kazi zao kwa uhuru zaidi.  <topic>: kitaifa 